Foto: Getty Images Namangan viloyatida o‘tgan yilgi holat bo‘yicha meva-sabzavot mahsulotlarini eksport qilish bo‘yicha vazifalarni bajarmaganlik uchun prokuratura taqdimnomasiga asosan Kosonsoy, Uchqo‘rg‘on va Chortoq tumanlari hokimlari, Kosonsoy, Pop, To‘raqo‘rg‘on, Uchqo‘rg‘on, Chortoq, Chust va Yangiqo‘rg‘on tumanlari hokimlarining iqtisodiy masalalar bo‘yicha o‘rinbosarlari hamda 16 nafar fermer xo‘jaligi rahbari ma’muriy javobgarlikka tortildi. Bu haqda “Huquq” gazetasi xabar bermoqda. Viloyatda o‘tgan yilning may-oktabr oylarida meva-sabzavot mahsulotlarini eksport qilish bo‘yicha belgilangan rejalar bajarilmagani ma’lum ma’lum bo‘ldi. Bunga ekinlarni parvarishlash va g‘alladan bo‘shagan maydonlarga takroriy ekinlar ekishni tashkil qilishdagi kamchiliklar sabab bo‘lgan. Hammasi bo‘lib 38 nafar mas’ul shaxs qonun buzilishi holatlariga yo‘l qo‘ymaslik xususida rasman ogohlantirildi.